ΚΑΝΟΝΙΣΜΟΣ (ΕΚ) αριθ. 2480/98 ΤΟΥ ΣΥΜΒΟΥΛΙΟΥ της 16ης Νοεμβρίου 1998 για τροποποίηση του κανονισμού (ΕΚ) αριθ. 50/98 για την κατανομή, το 1998, των ποσοστώσεων αλιευμάτων της Κοινότητας στα ύδατα της Γροιλανδίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας: ότι ο κανονισμός (ΕΚ) αριθ. 50/98 (2) θέσπισε, για το 1998, τις κοινοτικές ποσοστώσεις αλιευμάτων για τον καπελάνο στα ύδατα της Γροιλανδίας με βάση τα συνολικά επιτρεπόμενα αλιεύματα για το 1997/98 7 ότι η αναθεώρηση των σχετικών συνολικών επιτρεπόμενων αλιευμάτων, στο μεταξύ, οδήγησε σε τροποποίηση του μεριδίου που διατίθεται για την Κοινότητα 7 ότι ο κανονισμός (ΕΚ) αριθ. 50/98 θα πρέπει να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΚ) αριθ. 50/98, το τμήμα και η υποσημείωση που αφορά τον καπελάνο αντικαθίστανται από το κείμενο που εμφαίνεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Νοεμβρίου 1998.

[Source: multi_eurlex | Tokens: 1359]